Document ID: /fineweb-2-swissfilter-quality_10-filterrobots/filtered/02038.jsonl.gz/4797

Il president dal Tribunal federal Hans Georg Seiler sa retira sin la fin da l'onn. Ses successur vegn elegì da l'Assamblea federala ils 16 da zercladur, communitgescha il Tribunal federal.
Seiler è dapi il 2005 derschader a la pli auta dretgira svizra, dapi il 2016 è l'um da 66 onns stà president. Ils 16 da zercladur vegn er elegì in successur u ina successura per l'anteriur derschader al Tribunal federal Andreas Zünd. El è da nov il represchentant da la Svizra al Tribunal europeic dals dretgs umans a Strasbourg.